Olgu siis siinkohal ära toodud Hansu teadaolevad lapsed:  1) tütar Ann, sündis arvatavasti umbes 1690 või pisut varem, abiellus 1711 Rätsepa Klausi poja Klausiga  2) poeg Mart, pidi sündima mitte palju varem kui 1691 (raamatus on pakutud  sünniaastaks 1680), sest 1711. a. käis leeris. Leeris käidi umbes 15 kuni 21 aasta vanuses, veel vanemana leeritumine oli väga erandlik (näiteks õpilase "kõva pea", kuid antud juhul võis vanemas eas leeriskäimise põhjuseks olla 18. saj. alguse sõjaolukord ja katkuepideemia ning neist tingitud kogu ühiskonda tabanud kollaps)  3) poeg Hans, sündis juulis 1694  4) poeg Hans, ristiti 13.09.1696  5) poeg Jaak, ristiti 01.07.1698  6) poeg Tõnu, sündis 07.12.1701 (raamatus on antud surmakande  alusel arvutatud sünniaasta 1695), Raudsepa talu peremees Söönurme külas  7) poeg Hans, sündis 28.08.1706  8) poeg Päärn, ristiti 22.11.1708, leeris käis 1726  9) poeg Härm, teada on vaid matmisaeg 12.06.1719, sündis umbes 1710  10) poeg Hans, ristiti 05.07.1713  11) poeg Mikk, ristiti 23.09.1716  12) tütar Mari, ristiti 26.02.1721, maeti 11.06.1721  13) tütar Anu, ristiti 18.06.1722, maeti 26.01.1724  14) tütar Krõõt, ristiti 27.12.1724  15) tütar Mai, sündis  16.02.1732